Diari Oficial de la Generalitat Valenciana


Sumari del DOGV 5404, del 11-12-2006 (2006/14854)

RESOLUCIÓ de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/14568


Data del document
:   15-11-2006

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * producció audiovisual
    * ajuda pública
    * suport econòmic
    * indústria audiovisual
    * indústria cinematogràfica

RESOLUCIÓ de 15 de novembre de 2006, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual. [2006/14246]  
A fi d'impulsar la creació d'obres audiovisuals a la Comunitat Valenciana, l'Institut Valencià de Cinematografia Ricardo Muñoz Suay (IVAC) establix entre els seus objectius principals el suport al sector audiovisual valencià amb la concessió d'ajudes a la producció. Estes ajudes estan establides en l'article 8.3.b de la Llei 1/2006, de 19 d'abril, de la Generalitat, del sector audiovisual. Per tot això i d'acord amb el article 49 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, fent ús de les facultats que em conferix la Llei 5/1998, de 18 de juny, de creació de l'Institut Valencià de Cinematografia Ricardo Muñoz Suay, i de conformitat amb la Llei 38/2003, de 17 de novembre, general de subvencions, i la Llei 1/2006, de 19 d'abril, de la Generalitat, del sector audiovisual, resolc:.  
Primer  
Es convoca un concurs públic per la concessió, a través de concurrència competitiva, d'ajudes a la producció audiovisual a la Comunitat Valenciana, i s'aproven les bases i els annexos pels quals es regixen les ajudes.  
Segon  
L'import global màxim de les ajudes és d'1.202.000 euros, dels quals 150.000 euros s'han d'abonar a càrrec del pressupost de l'any 2007 de l'IVAC, i el 1.052.000 euros restants a càrrec del pressupost del 2008.   
Tercer  
L'eficàcia de la present convocatòria d'ajudes queda condicionada a l'existència de crèdit adequat i suficient per a atendre-les en el pressupost de l'IVAC per a l'any 2007 i 2008. A l'efecte, una vegada aprovats els pressupostos dels exercicis 2007 i 2008, es publicarà en el Diari Oficial de la Generalitat una resolució del president de l'IVAC en què es determinarà la línia pressupostària i l'import global màxim que servirà de suport a les ajudes convocades. El pagament de l'anualitat de 2008 queda subordinat a l'existència de crèdit adequat i suficient en els pressupostos de l'IVAC, d'acord amb el text refós de la Llei d'hisenda pública de la Generalitat Valenciana.  
DISPOSICIÓ FINAL  
Única  
La present resolució produirà efectes des del dia de la publicació en el Diari Oficial de la Generalitat.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i de procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del president de l'IVAC en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.  
València, 15 de novembre de 2006.. El president de l'Institut Valencià de Cinematografia Ricardo Muñoz Suay: Alejandro Font de Mora Turón  
ANNEX I  
Bases reguladores de la convocatòria pública per a l'adjudicació d'ajudes a la producció audiovisual a la Comunitat Valenciana.  
Capítol I  
Bases comunes a totes les modalitats d'ajudes  
1. Objecte de les ajudes  
Les ajudes regulades per la present resolució tenen com a objecte el suport a la producció audiovisual de creació a la Comunitat Valenciana.  
2. Modalitats  
La convocatòria inclou les ajudes a la producció de llargmetratges documentals, de ficció i d'animació destinats a les sales d'exhibició cinematogràfica (capítol II), curtmetratges (capítol III), documentals de creació i sèries (capítol IV).  
3. Beneficiaris  
3.1 Dins dels límits pressupostaris i d'acord amb les condicions i els criteris que s'establixen en estes bases, podran obtindre ajudes les empreses de producció inscrites en el Registre Administratiu d'Empreses Audiovisuals de la Comunitat Valenciana abans que acabe el termini de presentació de sol·licituds.  
3.2. Els projectes sol·licitants hauran de complir els requisits per a poder obtindre la consideració d'obres audiovisuals i cinematogràfiques valencianes d'acord amb l'article 10 de la Llei 1/2006, de 19 d'abril, de la Generalitat, del sector audiovisual. Seran desestimats els projectes que no complisquen les condicions per a obtindre la consideració d'obres audiovisuals i cinematogràfiques valencianes, les quals hauran de ser acreditades pel sol·licitant en el projecte. Els projectes beneficiaris hauran de sol·licitar i obtindre, una vegada realitzats, el certificat o títol d'obra audiovisual i cinematogràfica valenciana. En el cas de no fer-ho, es revocaran les ajudes concedides.  
4. Sol·licituds. Requisits generals i normes de tramitació  
4.1. El termini de presentació de les sol·licituds s'iniciarà el mateix dia de la publicació d'esta resolució en el Diari Oficial de la Generalitat i finalitzarà el dia 31 de gener de 2007.  
4.2. Les sol·licituds han de formalitzar-se en el model d'instància (annex 2), que es troba disponible en la pàgina web de l'IVAC (www.ivac-lafilmoteca.es) i en les dependències administratives de l'IVAC, i s'ha d'acompanyar de la documentació següent:  
a) Fotocòpia del DNI de la persona que actue com a representant de l'empresa, així com el document acreditatiu d'estar facultat per a exercir-ne la representació, d'acord amb l'article 32 de la Llei 30/1992, de règim jurídic de les administracions públiques i del procediment administratiu comú, i el CIF de l'empresa o Declaració responsable de l'administrador de l'empresa en què es certifique que la documentació es troba depositada en l'expedient corresponent a l'empresa del Registre Administratiu d'Empreses Audiovisuals de la Comunitat Valenciana, i en què es declare també la vigència de la documentació i que les dades de l'expedient no han variat (annex 7).  
Declaració de les subvencions, ajudes, ingressos o recursos sol·licitats, percebuts o concedits i per percebre d'altres administracions o institucions públiques i privades per a la mateixa finalitat i que financen les activitats subvencionades, amb la justificació documental de l'import (annex 7).  
b) Dades bancàries, número de compte, agència i nom de l'entitat en què el sol·licitant desitja rebre l'ajuda en el cas que li siga concedida. És necessari que el titular del compte corrent siga l'empresa sol·licitant de la subvenció (annex 2).  
c) Declaració responsable de complir la normativa sobre integració laboral de persones amb discapacitat, o l'exempció de la dita obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV número 4.479, de 11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (annex 8).  
d) Declaració responsable de no incórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, general de subvencions, segons el model inclòs com a annex 3 en esta convocatòria. (annex 3)  
e) Acreditació de l'empresa de posseir els drets pertinents de propietat intel·lectual sobre el guió i, si és el cas, els d'opció sobre l'obra preexistent.  
f) En el cas de coproduccions, ha d'aportar-se una còpia compulsada del contracte de coproducció.  
g) Setze exemplars del projecte, format per:  
1. Guió.  
2. Sinopsi del guió (màxim 10 folis).  
3. Historial professional de l'empresa productora.  
4. Pressupost de la producció, segons el model que es facilitarà a l'IVAC i que està disponible en la pàgina web www.ivac-lafilmoteca.es. En el cas dels curtmetratges, pressupost abreujat.  
5. Pla de finançament raonat i degudament documentat a través de l'aportació, si n'hi ha, dels contractes o acords subscrits a l'efecte, amb una referència especial a les aportacions, subvencions o ajudes sol·licitades i/o rebudes d'altres administracions o institucions públiques o privades.  
6. Pla de comercialització de la producció.  
7. Pla de treball en què s'indique el temps de rodatge, les dates i les localitzacions. Atés el caràcter biennal de la convocatòria, s'ha d'indicar si la subvenció se sol·licita per a l'exercici del 2007 o del 2007-2008.  
8. Composició de l'equip artístic i tècnic.  
9. Currículum del director i del guionista de la producció.  
10. Empreses de servicis que participen en el projecte.  
11. Còpies de contractes de coproducció, venda de drets a televisió, distribució, etc.  
12. Informe detallat de l'empresa que acredite que el projecte complix les condicions per a obtindre la condició d'obra audiovisual i cinematogràfica valenciana d'acord amb l'article 10.2 de la Llei 1/2006, de 19 d'abril, de la Generalitat, del sector audiovisual.  
Dels setze exemplars, un s'ha de presentar en suport paper i els altres quinze en suport CD-ROM o DVD. Els documents podran presentar-se en format PDF protegit (amb la possibilitat d'imprimir el document). Les imatges podran presentar-se en format JPG. Els vídeos podran presentar-se en format Windows Media Video (WMV). Els àudios podran presentar-se en format Windows Media Audio (WMA). Els projectes de llargmetratge han de presentar les setze còpies del guió en suport paper.  
Si en els CD-ROM o DVD faltara alguna documentació de la requerida en el punt 4.2.g, es consideraria com no presentada i no es tindria en compte per a la valoració. En la mateixa situació es trobaran els CD-ROM o DVD que continguen alguna informació que no siga accessible per als membres de la comissió.  
4.3. Tota la documentació requerida juntament amb la sol·licitud, ha de dirigir-se a l'IVAC i presentar-se en el seu registre, o ser enviada per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i de procediment administratiu comú. Amb la finalitat de facilitar la gestió administrativa, en el cas de presentar la documentació en un registre diferent del de l'IVAC, podrà comunicar-se l'endemà per fax, telegrama o correu electrònic a l'Institut (ivac-lafilmoteca\_ndt@vqr.zo).  
4.4. Qualsevol eventualitat o modificació que es produïsca en el projecte presentat haurà de ser comunicada a l'IVAC en el termini de deu dies des que es produïsca. Vistos la modificació plantejada, els criteris per a la concessió de l'ajuda i la resta de condicions de la convocatòria, la corresponent comissió avaluadora, a través del director del IVAC, confirmarà o modificarà l'ajuda concedida.  
4.5. Si la sol·licitud no inclou totes les dades exigides o hi falta la documentació especificada en els punts a, b, c, d, e i f de la base 4.2, s'instarà l'interessat perquè en el termini de deu dies corregisca els defectes, amb l'advertència que si no ho fa es considerarà que ha desistit de la seua petició, d'acord amb l'article 71.1 de la Llei 30/1992, de 26 de novembre, després d'haver dictat una resolució prèvia en els termes previstos en l'article 42 de la llei mencionada. La documentació prevista en la base 4.2.g ha de presentar-se inexcusablement fins al 31 de gener de 2007, i en el cas de no fer-ho es considerarà que l'interessat ha desistit de la seua petició.  
4.6. L'IVAC podrà sol·licitar a l'interessat la compareixença personal o l'aportació dels documents o de la informació que considere necessaris per a l'estudi del projecte per al qual sol·licita l'ajuda.  
4.7. El contingut d'informació falsa o que no es corresponga amb la realitat en el projecte comportarà la desestimació automàtica i la no-valoració per part de la comissió, o, si és procedent, podrà produir-se la revocació de la subvenció concedida.  
4.8. D'acord amb l'article 22.4 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la presentació de la sol·licitud de subvenció comporta l'autorització del sol·licitant perquè l'IVAC puga obtindre de forma directa l'acreditació de les circumstàncies previstes en els articles 18 i 19 del mateix Decret a través de certificats telemàtics.  
5. Característiques de les ajudes  
En termes generals, l'import de les ajudes regulades en la present resolució no pot ser en cap cas d'una quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, excedisca el cost de l'activitat que ha de desplegar el beneficiari.  
6. Adjudicació de les ajudes  
6.1. Vist l'informe de la comissió avaluadora, el director de l'IVAC haurà de formular la proposta de resolució provisional, que s'exposarà al tauler d'anuncis de l'IVAC i en la pàgina web www.ivac-lafilmoteca.es. Passats deu dies, la vicepresidenta de l'IVAC haurà d'elevar la proposta de resolució definitiva al president de l'IVAC, el qual resoldrà l'adjudicació i l'import de les ajudes, així com la seua distribució per anualitats.  
La resolució haurà de ser dictada en el termini màxim de sis mesos a partir de la publicació de la convocatòria. En el cas que la convocatòria no es resolguera en el termini establit, es considerarien desestimades totes les sol·licituds.  
La resolució d'adjudicació de les ajudes serà publicada en el Diari Oficial de la Generalitat, d'acord amb l'article 18 de la Llei general de subvencions.   
6.2. A partir de la data d'exposició de la proposta de resolució provisional, els beneficiaris disposaran d'un termini de deu dies per a presentar el certificat positiu d'estar al corrent en les obligacions tributàries i amb la Seguretat Social, d'acord amb els articles 18, 19, 22 i 23 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions.   
En el cas de no presentar esta documentació, la comissió avaluadora haurà de redactar un nou informe en què exclourà els sol·licitants que no hagen complit dins del termini fixat l'obligació d'acreditar el compliment de les obligacions tributàries i amb la Seguretat Social establit en l'article 14.1.e de la Llei general de subvencions.  
6.3. En el cas que algun beneficiari no procedira a l'acceptació de l'ajuda concedida, que es produïra alguna renúncia o es revocara alguna subvenció, podria disposar-se de la quantitat resultant a través d'un informe nou de la comissió avaluadora, vist el qual la vicepresidenta de l'IVAC elevaria una nova proposta al president de l'IVAC, el qual hauria d'emetre una resolució que incrementara la quantitat concedida a algun dels beneficiaris o n'incloguera d'altres inicialment exclosos, sempre que estos hagueren aconseguit la valoració mínima d'acord amb els criteris valoratius previstos per a cada modalitat d'ajuda en els capítols II, III, i IV de l'annex I d'estes bases.  
6.4. En el cas que es produïren economies en una de les modalitats perquè no hi haguera prou sol·licitants o els projectes presentats no aconseguiren una valoració mínima amb l'aplicació dels criteris previstos per a cada una de les modalitats, podria disposar-se de la quantitat resultant, que es distribuiria entre les altres dos modalitats proporcionalment al seu import global inicial o segons disposara la comissió avaluadora corresponent.  
La comissió avaluadora de cada una de les modalitats beneficiàries d'estes economies haurà de realitzar un informe nou, vist el qual la vicepresidenta de l'IVAC elevarà una nova proposta al president de l'IVAC, el qual emetrà una resolució que incremente la quantitat concedida a algun dels beneficiaris o n'incloga d'altres inicialment exclosos, sempre que estos últims hagen aconseguit la valoració mínima d'acord amb els criteris valoratius previstos per a cada modalitat d'ajuda.   
6.5. Si, com a conseqüència d'allò previst en el punt anterior, la modalitat d'ajuda beneficiària de l'increment fóra la corresponent a la producció de llargmetratges documentals, de ficció i d'animació, la quantia total de l'ajuda després de l'increment hauria de respectar en tot cas el límit del 50% d'inversió de les empreses productores inscrites en el Registre Administratiu d'Empreses Audiovisuals de la Comunitat Valenciana que participen en la producció, d'acord amb el que s'indica en la base 13.2 del capítol II.   
6.6. Preferència en la concessió de les ajudes  
S'ha de complir el que disposa l'article 8 de la Llei 11/2003 de 10 d'abril, de la Generalitat, sobre l'estatut de les persones amb discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
7. Acceptació de les subvencions  
Una vegada concedida la subvenció, el beneficiari haurà de manifestar l'acceptació per escrit (d'acord amb el model que s'inclou en l'annex IV) en un termini no superior a un mes a partir de la publicació en el Diari Oficial de la Generalitat de la concessió de l'ajuda. Una volta transcorregut el termini indicat sense rebre'n l'acceptació expressa, es declararà que el beneficiari ha perdut el dret a percebre la subvenció concedida.  
En els casos que la subvenció siga biennal, el beneficiari haurà de presentar abans del 30 de novembre de 2007 un justificant dels Servicis Territorials de la Conselleria d'Economia, Hisenda i Ocupació d'haver constituït un aval o d'haver contractat una assegurança de caució per l'import de la subvenció assignat l'any 2007, en els dos casos en la forma i les condicions indicades en el Reial Decret 1098/2001, de 12 d'octubre. Sense este requisit la subvenció es considerarà no acceptada, amb els efectes indicats.  
8. Obligacions dels beneficiaris  
8.1. Les obligacions que amb caràcter general establix l'article 47 del text refós de la Llei d'hisenda de la Generalitat Valenciana per als beneficiaris de subvencions a càrrec dels pressupostos de la Generalitat i les que establix l'article 14 de la Llei 38/2003, de 17 de novembre, general de subvencions.  
8.2. Finalitzar l'activitat objecte de la subvenció durant l'any que s'especifique en el pla de treball corresponent, i la possibilitat d'acreditar el cost de la producció, o de la participació en el cas de coproducció, a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes, que s'hauran de regir pel que disposa sobre llargmetratges la Resolució de 5 d'abril de 1999 (BOE 101/99) dictada per l'Institut de la Cinematografia i les Arts Audiovisuals, i, en tot cas, pels articles 30 i 31 de la Llei general de subvencions.  
Els beneficiaris d'ajudes per a curtmetratges podran presentar l'original o una fotocòpia compulsada de les factures o dels justificants de les despeses de producció el total de les quals siga igual o superior a l'ajuda concedida.  
Els beneficiaris d'ajudes per a sèries i documentals de creació podran presentar originals o fotocòpies compulsades de les factures o dels justificants de les despeses de la producció el total de les quals siga igual o superior a l'ajuda concedida, i, si s'escau, un certificat de RTVV que acredite la recepció de la producció.  
Els beneficiaris d'ajudes per a llargmetratges hauran d'acreditar el cost de la producció a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes. En els casos en què el cost de la producció reconegut a través de l'auditoria per als llargmetratges siga inferior en més d'un 10% al presentat en el pressupost de la sol·licitud, s'aplicarà una reducció de la subvenció proporcional a la disminució.  
8.3. Comunicar a l'IVAC qualsevol eventualitat o modificació que puga afectar el desplegament de l'objecte de la subvenció en el termini de deu dies des que es produïsca.  
8.4. Fer constar en els títols de crèdit de la producció audiovisual i en la seua publicitat i propaganda la col·laboració de l'IVAC i la Generalitat Valenciana incorporant el logotip que es facilitarà a l'IVAC.  
8.5. Depositar una còpia estàndard de projecció de la producció subvencionada, en format i versió original i en perfectes condicions, a l'IVAC per al compliment de les seues finalitats, o entregar-hi indefinidament els negatius d'imatge i so. Els llargmetratges i curtmetratges hauran de depositar la còpia de la producció en suport fotoquímic. En el cas que la versió original no fóra en cap de les dos llengües oficials de la Comunitat Valenciana, la còpia presentada en suport fotoquímic hauria d'estar subtitulada en castellà. La còpia serà considerada de conservació i l'IVAC se'n reservarà l'ús. Així mateix, s'hi haurà de depositar una còpia de la producció en suport magnètic Betacam digital en les dos llengües oficials de la Comunitat Valenciana i dos còpies en DVD. En el cas de les produccions amb una versió original que no siga en cap de les dos llengües oficials de la Comunitat Valenciana, haurà de presentar-se un Betacam digital en versió original amb subtítols en castellà i una altra versió doblada al valencià. Les sèries i els documentals hauran d'entregar la producció subvencionada en suport magnètic Betacam digital i DVD. En tots els casos, també s'haurà de presentar material gràfic de promoció de la producció subvencionada (cartells, fotografies, preesbook, etc.) incloent sinopsi i una fitxa tècnica i artística actualitzada.  
8.6. Comunicar a l'IVAC la data d'inici i d'acabament del rodatge o la gravació. L'inici del rodatge o la gravació haurà de ser comunicat abans del 30 de juny de 2008. Una vegada transcorregut este termini sense haver rebut la notificació expressa, es declarà que s'ha perdut el dret a la subvenció concedida.  
8.7. Comunicar per escrit, abans del 30 de juny de 2008, la renúncia a l'ajuda concedida quan no siga possible la realització de la finalitat per a la qual ha sigut concedida o el compliment de les condicions previstes en estes bases.   
8.8. Reintegrar l'import de l'ajuda, una vegada cobrada, en els casos previstos en l'article 37 de la Llei 38/2003, general de subvencions.   
8.9. És d'aplicació el règim sancionador establit en el títol IV de la Llei 38/2003, general de subvencions.   
9. Justificació de la despesa (annex VI)  
9.1. Els beneficiaris que hagen de justificar la totalitat o una part de la subvenció dins de l'exercici econòmic de l'any 2007, hauran de complir les obligacions establides en el punt 8 del present annex i presentar fins al 30 de novembre de 2007:   
a) Acreditació del cost de la producció, o de la participació en el cas de coproducció, a través d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes. L'estat del cost de la producció, així com la justificació de les partides relatives a llargmetratges, es regiran pel que disposa sobre llargmetratges la Resolució de 5 d'abril de 1999 (BOE 101/99) dictada per l'Institut de la Cinematografia i les Arts Audiovisuals. L'estat del cost de la producció, així com la justificació de les partides integrants relatives a curtmetratges, documentals de creació i sèries, s'hauran de regir pel que establix la present resolució, amb les especificacions indicades en el punt 8.2 d'este annex, i d'acord amb els articles 30 i 31 de la Llei general de subvencions.  
b) Justificant de l'IVAC d'haver depositat les còpies indicades en la base 8.5 d'este annex. En el cas que hi haja deficiències tècniques en el material audiovisual entregat, el beneficiari disposarà d'un termini màxim i improrrogable de quatre mesos, comptats des de la data límit d'entrega, per a esmenar les deficiències i depositar en l'arxiu de l'IVAC el material o les còpies en perfectes condicions.   
c) Declaració actualitzada sobre subvencions sol·licitades, percebudes o concedides i per percebre d'altres administracions o institucions públiques o privades per a la mateixa finalitat, en què se'n justifique documentalment l'import, o bé una declaració que la informació sobre subvencions facilitada en la sol·licitud no ha variat des de la data de la presentació.  
d) Autorització a la Generalitat Valenciana per a la utilització de la producció en les activitats relacionades amb la política de promoció de l'audiovisual valencià, que haurà d'omplir-se d'acord amb l'annex V d'estes bases.  
9.2. Les empreses beneficiàries que obtinguen una subvenció biennal hauran d'aportar:  
a) Abans del 30 de novembre de 2007, en el cas dels llargmetratges, una auditoria en què es justifiquen les despeses realitzades durant l'any 2007 per un import com a mínim igual a la part de la subvenció fixada per a l'anualitat. En el cas de curtmetratges, sèries i documentals de creació, la justificació de les despeses s'haurà de realitzar d'acord amb el punt 8.2 d'este annex i per un import com a mínim igual a la part de la subvenció fixada per a eixa anualitat.  
b) Abans del 30 de novembre de 2008, complir les obligacions establides en la base 8 del present annex i presentar tota la documentació especificada en els punts 9.1.a, b, c i d.  
9.3. Tota la documentació justificativa haurà de dirigir-se a l'IVAC.  
9.4. En el cas que els justificants no siguen documents originals, s'acceptaran fotocòpies compulsades pel funcionari habilitat a l'efecte.  
9.5. Els crèdits pressupostaris destinats a la present convocatòria i disposats i no pagats per falta de justificació o perquè la justificació és insuficient o incorrecta, podran ser anul·lats quan concloga l'exercici, i el beneficiari perdrà el dret a percebre la subvenció assignada a l'anualitat.  
9.6. Els justificants que s'aporten hauran de referir-se a despeses realitzades a partir de l'1 de gener de 2007.  
9.7. S'autoritza els beneficiaris de les ajudes a finalitzar l'objecte de l'ajuda abans de la periodificació en anualitats que establix la resolució de concessió d'esta convocatòria.  
9.8. La falta de justificació de les despeses i l'incompliment del termini establit determinarà la pèrdua del dret a cobrar l'ajuda concedida.  
10. Pagament de les ajudes  
10.1. El pagament de la subvenció concedida es farà efectiu una volta el beneficiari haja aportat la documentació requerida en els punts 9.1 i 9.2 de les bases d'este annex.  
10.2. Es podrà avançar el cobrament de fins al 15% de la quantitat subvencionada a càrrec del pressupost de l'any 2007 si es presenta prèviament un aval bancari o una assegurança de caució per l'import indicat, que es depositarà a la Conselleria d'Economia, Hisenda i Ocupació. L'aval serà tornat una vegada s'haja presentat la documentació justificativa i s'hagen complit les altres obligacions establides.  
11. Reintegrament de les quantitats percebudes  
Qualsevol dels casos previstos en els articles 36 i 37 de la Llei general de subvencions, així com l'incompliment de les obligacions establides en les bases d'esta convocatòria, seran causa de revocació de la subvenció i obligaran, si és procedent, a la devolució de les quantitats percebudes. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació o a l'anul·lació, si és procedent, de la resolució de la concessió després de consultar la comissió avaluadora corresponent.  
12. Documentació presentada i préstec de còpies  
12.1. La documentació presentada sobre el projecte serà propietat de l'IVAC. La documentació presentada no serà tornada als sol·licitants. Després de la publicació de la resolució d'adjudicació de les ajudes, l'IVAC destruirà els exemplars de la documentació presentada, llevat d'un exemplar que es guardarà a l'arxiu de l'IVAC i d'un altre exemplar que es guardarà a l'arxiu de RTVV.  
12.2. No es realitzaran préstecs de les còpies de preservació de les produccions subvencionades depositades a l'arxiu de l'IVAC, llevat que la productora faça un depòsit previ del negatiu i es comprometa al mateix temps a finançar la tirada d'una nova còpia en el cas que la còpia prestada patira desperfectes durant el període de préstec.  
Capítol II  
Bases específiques de les ajudes a la producció  
de llargmetratges documentals, de ficció i d'animació  
destinats a les sales d'exhibició cinematogràfica  
13. Import de les ajudes  
13.1. L'import global de les ajudes és de 840.000 euros.  
13.2. L'ajuda màxima per a cada projecte no podrà superar el 50% de la inversió de les empreses productores inscrites en el Registre Administratiu d'Empreses Audiovisuals de la Comunitat Valenciana que participen en la producció.  
14. Criteris de valoració  
14.1. Per a la valoració dels projectes, fins a 100 punts, s'hauran de considerar els criteris següents:  
1. Viabilitat del projecte (fins a un màxim de 20 punts).  
El màxim de 20 punts s'atorgarà a aquells projectes que acrediten tindre finançat almenys el 60% del pressupost del projecte per part del productor sol·licitant (contractes d'adquisició de drets d'antena, resolucions de concessió d'ajudes publiques, contractes de distribució, documents que garantisquen econòmicament el projecte, etc.). No es tindran en compte les cartes d'interés. La disminució en el percentatge finançat comportarà una disminució proporcional en la puntuació.  
2. Interés cultural i social, originalitat i qualitat i valors artístics del guió (fins a un màxim de 15 punts).  
3. Trajectòria professional de l'empresa productora (fins a un màxim de 15 punts).  
4. Currículum de l'equip creatiu (director, guionista, músic i actors principals) (fins a un màxim de 15 punts).  
5. Participació d'equips tècnics i artístics residents a la Comunitat Valenciana en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 5 punts).  
6. Participació d'empreses valencianes en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 5 punts).  
7. Realització del rodatge de la producció a la Comunitat Valenciana (fins a un màxim de 10 punts).  
El màxim de 10 punts s'atorgarà als projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana.   
8. Utilització de l'idioma valencià (fins a un màxim de 15 punts).  
Per a obtindre estos punts s'haurà d'assegurar que el llargmetratge s'estrenarà en la versió valenciana almenys en cinc municipis de la Comunitat Valenciana de més de 20.000 habitants (tres municipis en el cas de llargmetratges documentals), en locals habitualment d'estrena i amb una permanència en el cartell de set dies com a mínim, i en totes les sessions.  
14.2. Qualsevol canvi que es produïsca en l'apartat 4 d'estos criteris haurà de ser autoritzat pel director de l'Institut Valencià de Cinematografia, després de consultar la comissió avaluadora. En el cas de no notificar els canvis produïts en el punt indicat, es procedirà a la revocació de la subvenció.  
14.3. L'incompliment per part del beneficiari d'allò declarat en el projecte respecte als punts 5, 6, 7 i 8 comportarà la devolució d'un 10% de la subvenció atorgada per cada punt incomplit.  
15. Avaluació de les sol·licituds  
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC, i com a secretari, una persona al servici de l'IVAC. Es nomenaran tretze vocals: tres representants de l'administració, tres representants proposats per la Direcció General de RTVV, dos representants proposats por la FEVA (Federació Valenciana de l'Audiovisual), dos representants proposats per EAVF (Empreses Audiovisuals Valencianes Federades), un representant proposat per PAV (Productores Audiovisuals Valencianes), un representant proposat per l'AVEPA (Associació Valenciana d'Empreses Productores d'Animació) i un altre proposat per l'AVAPI (Associació Valenciana de Productors Independents).  
La comissió avaluadora té facultats per a realitzar, a través dels seus membres, totes les comprovacions que considere necessàries per a l'adequada avaluació dels projectes presentats.  
Capítol III  
Bases específiques de les ajudes   
a la producció de curtmetratges  
16. Import de les ajudes  
L'import global de les ajudes és de 120.000 euros.  
17. Criteris de valoració  
17.1. Per a la valoració dels projectes, fins a 100 punts, s'hauran de considerar els criteris següents:  
1. Viabilitat del projecte (fins a un màxim de 10 punts).  
2. Interés cultural i social, originalitat i qualitat i valors artístics del guió (fins a un màxim de 20 punts).  
3. Trajectòria professional de l'empresa productora (fins a un màxim de 10 punts).  
4. Currículum de l'equip creatiu (director, guionista, músic i actors principals) (fins a un màxim de 15 punts).  
5. Participació d'equips tècnics i artístics residents a la Comunitat Valenciana en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 10 punts).  
6. Participació d'empreses valencianes en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 10 punts).  
7. Realització del rodatge de la producció a la Comunitat Valenciana (fins a un màxim de 10 punts). El màxim de 10 punts s'atorgarà als projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana.   
8. Utilització de l'idioma valencià (fins a un màxim de 15 punts).  
S'atorgaran 15 punts als curtmetratges la versió original dels quals siga en valencià.  
17.2. Qualsevol canvi que es produïsca en l'apartat 4 d'estos criteris haurà de ser autoritzat pel director de l'Institut Valencià de Cinematografia, després de consultar la comissió avaluadora. En el cas de no notificar els canvis produïts en el punt indicat, es procedirà a la revocació de la subvenció.  
17.3. L'incompliment per part del beneficiari d'allò declarat en el projecte respecte als punts 5, 6, 7 i 8 comportarà la devolució d'un 10% de la subvenció atorgada per cada punt incomplit.  
18. Avaluació de les sol·licituds  
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC, i com a secretari, una persona al servici de l'IVAC. Es nomenaran tretze vocals: tres representants de l'administració, tres representants proposats per la Direcció General de RTVV, dos representants proposats por la FEVA (Federació Valenciana de l'Audiovisual), dos representants proposats per EAVF (Empreses Audiovisuals Valencianes Federades), un representant proposat per PAV (Productores Audiovisuals Valencianes), un representant proposat per l'AVEPA (Associació Valenciana d'Empreses Productores d'Animació) i un altre proposat per l'AVAPI (Associació Valenciana de Productors Independents).  
La comissió avaluadora té facultats per a realitzar, a través dels seus membres, totes les comprovacions que considere necessàries per a l'adequada avaluació dels projectes presentats.  
Capítol IV  
Bases específiques de les ajudes a la producció  
de documentals de creació i de sèries  
19. L'import global de les ajudes és de 242.000 euros.  
20. Criteris de valoració  
20.1 Per a la valoració dels projectes, fins a 100 punts, s'hauran de considerar els criteris següents:  
1. Viabilitat del projecte (fins a un màxim de 15 punts).  
2. Interés cultural i social, originalitat i qualitat i valors artístics del guió (fins a un màxim de 15 punts).  
3. Trajectòria professional de l'empresa productora (fins a un màxim de 15 punts).  
4. Currículum de l'equip creatiu (director, guionista, músic i actors principals) (fins a un màxim de 15 punts).  
5. Participació d'equips tècnics i artístics residents a la Comunitat Valenciana en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 10 punts).   
6. Participació d'empreses valencianes en una proporció major a la mínima exigida pels articles 10.2 i 10.3 de la Llei 1/2006, de 19 d'abril, de la Generalitat, del sector audiovisual, per a obtindre la consideració d'obres cinematogràfiques i audiovisuals valencianes (fins a un màxim de 10 punts).  
7. Realització del rodatge de la producció a la Comunitat Valenciana (fins a un màxim de 10 punts).  
El màxim de 10 punts s'atorgarà als projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana.   
8. Utilització de l'idioma valencià (fins a un màxim de 10 punts).  
S'atorgaran 10 punts a les sèries i els documentals la versió original dels quals siga en valencià.  
20.2. Qualsevol canvi que es produïsca en l'apartat 4 d'estos criteris haurà de ser autoritzat pel director de l'Institut Valencià de Cinematografia, després de consultar la comissió avaluadora. En el cas de no notificar els canvis produïts en el punt indicat, es procedirà a la revocació de la subvenció.  
20.3. L'incompliment per part del beneficiari d'allò declarat en el projecte respecte als punts 5, 6, 7 i 8 comportarà la devolució d'un 10% de la subvenció atorgada per cada punt incomplit.  
21. Avaluació de les sol·licituds  
Per a la valoració de les sol·licituds, es constituirà una comissió avaluadora nomenada per la vicepresidència de l'IVAC. Hi actuarà com a president qui ocupe la vicepresidència de l'IVAC; com a vicepresident, el director de l'IVAC, i com a secretari, una persona al servici de l'IVAC. Es nomenaran tretze vocals: tres representants de l'administració, tres representants proposats per la Direcció General de RTVV, dos representants proposats por la FEVA (Federació Valenciana de l'Audiovisual), dos representants proposats per EAVF (Empreses Audiovisuals Valencianes Federades), un representant proposat per PAV (Productores Audiovisuals Valencianes), un representant proposat per l'AVEPA (Associació Valenciana d'Empreses Productores d'Animació) i un altre proposat per l'AVAPI (Associació Valenciana de Productors Independents).  
La comissió avaluadora té facultats per a realitzar, a través dels seus membres, totes les comprovacions que considere necessàries per a l'adequada avaluació dels projectes presentats.